Quan va néixer la Carme?
Carme Conesa Hernández (Barcelona, 15 de setembre de 1960) és una actriu catalana.
El seu interès per la interpretació desperta quan, sent estudiant de Belles arts a la Universitat de Barcelona, assisteix a un càsting per a la representació de l'obra Historia de un caballo, protagonitzada per José María Rodero. A partir d'aquest moment, desplega la seva activitat en el teatre català fins a debutar en la gran pantalla de la mà de José María González Sinde amb A la pálida luz de la luna (1985). En els anys següents roda, entre altres pel·lícules, El caballero del dragón (1985), de Fernando Colomo, La noche más larga (1991), de José Luis García Sánchez, Cómo ser mujer y no morir en el intento (1991), d'Ana Belén, o Makinavaja, el último choriso (1992), de Carlos Suárez.
La major popularitat entre el públic li arriba, no obstant això, a través de la televisió (mitjà en el qual havia debutat el 1988 al costat del grup La Trinca en l'espai Tariro, Tariro), quan és seleccionada per a protagonitzar al costat de Diana Peñalver, Las chicas de hoy en día (1991-1992), sèrie rodada per a TVE en format cinema i que va suposar la primera experiència de Colomo en aquest mitjà. La seva bona relació amb La Trinca i la seva productora Gestmusic la va portar a presentar el programa còmic setmanal Betes i Films a TV3 en la temporada 1991-1992. Amb posterioritat ha centrat la seva labor en el teatre, si bé amb incursions tant en cinema (El cianuro... ¿solo o con leche?, Y decirte alguna estupidez, por ejemplo, te quiero...) o a televisió (Inocente, inocente, ¡Ay, Señor, Señor!...). Més recentment ha participat en sèries de televisió com La Señora o Amar es para siempre.
Fotogramas de Plata
Unión de Actores
El 15 de setembre de 1960.